**הגדרת חלב לענין בשר וחלב**

**1. תוספות מסכת חולין דף קיד עמוד א**

המבשל במי חלב פטור - איסורא מיהא איכא דהא כותח מנסיובי דחלבא עבדי ליה כדאמר בריש אלו עוברין (פסחים דף מב.) ואמרינן לעיל (דף קיא:) דאסור לאכול בשר בכותח.

**2. רא"ש מסכת חולין פרק ח סימן נא**

גמ' [דף קיד ע"א] ת"ר המבשל במי חלב פטור ואיסורא מיהא איכא דהא כותח מנסיובי דחלבא [עביד ליה] כדאיתא בריש אלו עוברין [דף מב א] ואמרינן לעיל (סימן לג) דאסור לאכול בשר בכותח ואני אומר דנסיובי דחלבא אסור מדאורייתא ומי חלב דפטור היינו שהוציאו ממנו כל האוכל. דאחר שעשו הגבינה מבשלין החלב והאוכל צף למעלה ולא נשאר בו אלא מים בעלמא והוא הנקרא מי חלב והרמב"ם ז"ל (פ"ט מהלכות מאכלות אסורות) היה אוסר אותו באכילה דהא בפ"ק דבכורות (דף ו ב) מצריך פסוק להתיר חלב משום דכל מידי דאתי מחי אסור. והכא אמרינן דמי חלב אינו כחלב וליכא קרא למישרי וכיון דאתי מחי אסור ואל תתמה שהרי מותר עם האוכל וכשפירש מן האוכל נאסר דהכי אשכחן בדם האיברים דכשהוא מובלע בבשר מותר וכשפירש אסור. וה"ר שמחה ז"ל השיב דדוקא לענין בשר בחלב אין חשוב כחלב. דקרא קאמר בחלב אמו כמו שיוצא מן האם מעורב עם האוכל. אבל לכל שאר מילי הוי בכלל חלב דתנן (מכשירין פ"ו) מי חלב הרי הן כחלב ואמר ריש לקיש עלה לא שנו אלא להכשיר את הזרעים אבל לענין בישול מי חלב אינו כחלב:

**3. שולחן ערוך יורה דעה הלכות בשר בחלב סימן פז**

סעיף ד

ט] אסור לבשל בחלב אשה, מפני מראית העין. ואם נפל לתוך התבשיל, בטל, ואין צריך שיעור. הגה: ז <ה> ונראה לפי זה, ח) [ח] דכל שכן דאסור לבשל לכתחלה בחלב טמאה, או בשר טמא בחלב טהור י] ודוקא בשר בהמה, ח אבל בעוף, דרבנן, אין לחוש.

**4. שולחן ערוך יורה דעה הלכות דם סימן סו**

סעיף ט

דם דגים, אף על פי שהוא יא) מותר, אם קבצו בכלי אסור משום מראית עין. לפיכך, אם ניכר שהוא מדגים, כגון שיש בו קשקשים, מותר.

**5. שולחן ערוך יורה דעה הלכות בשר בחלב סימן פז**

סעיף ג

הגה: ו ח] ונהגו לעשות (י) חלב משקדים [ז] ומניחים בה בשר עוף, ז) הואיל ואינו רק מדרבנן. אבל בשר בהמה, יש להניח אצל החלב שקדים, משום מראית העין, <ד> כמו שנתבאר לעיל סימן ס"ו לענין דם.

**6. תלמוד בבלי מסכת כתובות דף ס עמוד א**

תניא, נחום איש גליא אומר: צינור שעלו בו קשקשין, ממעכן ברגלו בצנעא בשבת ואינו חושש. מאי טעמא? מתקן כלאחר יד הוא, ובמקום פסידא לא גזרו בה רבנן. אמר רב יוסף: הלכה כנחום איש גליא.

**7. תוספות מסכת כתובות דף ס עמוד א**

ממעכן ברגלו בצינעא בשבת - והא דאמר כל מקום שאסרו חכמים מפני מראית העין אפי' בחדרי חדרים אסור היינו דווקא באיסור מלאכה דאורייתא כמו שוטחן בחמה אבל לא כנגד העם (שבת דף סה.) שאם יראו יסברו שכבסן בשבת אבל הכא לא יראו אלא מלאכה כלאחר יד דהויא דרבנן ולא גזרי רבנן לאסור בחדרי חדרים [וע"ע תוס' מ"ק ח: ד"ה ומנסרן].